# Jurnalul Oficial C 165A/20 m

| | ISSN 1977-1029 |
| --- | --- |
| Jurnalul Oficial
  al Uniunii Europene | C 165A |
| | |
| Ediţia în limba română | Comunicări şi informări | Anul 5820 mai 2015 |

ISSN 1977-1029

Jurnalul Oficial

al Uniunii Europene

C 165A

Ediţia în limba română

Comunicări şi informări

Anul 5820 mai 2015

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2015/C 165A/01 | Direcția Generală Resurse Umane și Securitate — Publicarea unui anunț de post vacant pentru funcția de director (gradul AD 14) — Direcția Securitate (DG HR.DS), în Bruxelles — [articolul 29 alineatul (2) din Statutul funcționarilor] — (COM/2015/10359) | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2015/C 165A/01

Direcția Generală Resurse Umane și Securitate — Publicarea unui anunț de post vacant pentru funcția de director (gradul AD 14) — Direcția Securitate (DG HR.DS), în Bruxelles — [articolul 29 alineatul (2) din Statutul funcționarilor] — (COM/2015/10359)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 20.5.2015 | RO | Jurnalul Oficial al Uniunii Europene | CA 165/1 |
| --- | --- | --- | --- |

20.5.2015

RO

Jurnalul Oficial al Uniunii Europene

CA 165/1

---

Direcția Generală Resurse Umane și Securitate

Publicarea unui anunț de post vacant pentru funcția de director (gradul AD 14)

Direcția Securitate (DG HR.DS), în Bruxelles

[articolul 29 alineatul (2) din Statutul funcționarilor]

(COM/2015/10359)

(2015/C 165 A/01)

Cine suntem

Direcția Securitate a Comisiei face parte din Direcția Generală Resurse Umane și Securitate și este responsabilă de politica de securitate internă a instituției. Prin această politică se urmărește să se asigure faptul că, în toate locurile de desfășurare a activității Comisiei, persoanele, bunurile și informațiile sunt protejate în mod adecvat împotriva riscurilor la adresa securității și a siguranței. Politica de securitate sprijină Comisia în îndeplinirea mandatului său și în respectarea obligațiilor sale juridice și instituționale, inclusiv a responsabilității sale de a avea grijă de personal. De asemenea, aceasta contribuie la continuitatea activității instituției. Ambiția noastră în acest domeniu pentru următorii ani va fi să menținem și să îmbunătățim în continuare calitatea mediului de lucru, consolidând, în același timp, protecția efectivă împotriva noilor amenințări într-o perioadă caracterizată de resurse limitate.

Ca răspuns la globalizarea rapidă și la complexitatea sporită a amenințărilor la adresa securității, Comisia instituie o gamă largă de măsuri consolidate în materie de securitate pentru a garanta o protecție eficace a persoanelor, a informațiilor și a bunurilor în următorii ani.

Oferim o funcție de conducere la nivel înalt pentru a răspunde acestor provocări viitoare, pentru a elabora și a consolida în continuare politica de securitate a Comisiei și pentru a asigura punerea efectivă în aplicare a acesteia.

Ce propunem

Comisia dorește să numească un director al Direcției Securitate.

Candidatul selecționat va fi responsabil de siguranța, securitatea și protecția personalului, a proprietăților, a activităților și a informațiilor în toate locurile de desfășurare a activității Comisiei. Ca atare, acesta va gestiona și va orienta dezvoltarea, punerea în aplicare și evaluarea politicii de securitate a Comisiei, va răspunde în mod eficace la amenințările noi și emergente, va crea sinergii și va institui o cooperare eficace cu partenerii din alte instituții europene și cu serviciile de securitate naționale.

Directorul Direcției Securitate conduce circa 200 de membri ai personalului, care își desfășoară activitatea în 6 unități, cu sediul atât la Bruxelles, cât și la Luxemburg, care tratează un spectru foarte larg de aspecte de securitate, de la protecția fizică a siturilor Comisiei, inclusiv gestionarea contractului pentru serviciile de pază ale Comisiei, la Bruxelles, până la verificarea conformității cu standardele de securitate în materie de IT și comunicații, activitățile de contrainformații și de contracarare a terorismului.

De asemenea, direcția oferă protecție membrilor Comisiei și personalităților aflate în vizită, o facilitate de răspuns 24 de ore din 24, 7 zile din 7, asistență privind securitatea IT și tehnică, formare profesională în materie de securitate pentru toate sectoarele Comisiei și un serviciu de anchetă. Pentru a duce la îndeplinire aceste responsabilități, Direcția Securitate lucrează îndeaproape cu serviciile de securitate externă, atât cu cele din cadrul celorlalte instituții ale UE, cât și cu cele din statele membre și din cadrul organizațiilor internaționale.

În fine, Directorul Direcției Securitate conduce, de asemenea, echipa responsabilă de politica în materie de sănătate și securitate la locul de muncă pentru siturile din Bruxelles și Luxemburg, ceea ce include auditarea sistemelor de management pentru aplicarea acestei politici și gestionarea programului de formare aferent.

Bugetul anual de care răspunde directorul este de aproximativ 6 milioane EUR pentru activitățile de securitate și de 40 de milioane EUR pentru serviciile de pază de la Bruxelles. Direcția Securitate gestionează aproximativ 70 de contracte cu societăți private și lansează anual, în medie, 12 proceduri de achiziții publice de mare amploare.

Pentru a fi eficace, Directorul Direcției Securitate trebuie să poată stabili și menține relații eficace cu alte servicii de securitate de la nivel național și internațional și să colaboreze îndeaproape cu acestea, inclusiv să comunice problemele legate de securitate și să atingă cele mai înalte standarde de securitate, ceea ce reprezintă o adevărată provocare în materie de conducere la nivel înalt și de leadership.

Profilul căutat

Candidatul selecționat va fi un profesionist remarcabil și dinamic, care ar trebui să îndeplinească următoarele criterii de selecție:

| — | să aibă o experiență solidă în ceea ce privește aspectele de securitate relevante, în special în contextul Uniunii Europene, inclusiv o experiență pozitivă dovedită în materie de conducere la nivel înalt și de leadership în domeniu; |
| --- | --- |

—

să aibă o experiență solidă în ceea ce privește aspectele de securitate relevante, în special în contextul Uniunii Europene, inclusiv o experiență pozitivă dovedită în materie de conducere la nivel înalt și de leadership în domeniu;

| — | să înțeleagă contextul global al securității și problemele legate de securitate, precum și măsurile care se impun pentru garantarea efectivă a securității; |
| --- | --- |

—

să înțeleagă contextul global al securității și problemele legate de securitate, precum și măsurile care se impun pentru garantarea efectivă a securității;

| — | să înțeleagă aspectele legate de reglementare și de politică relevante pentru securitate și să aibă experiență de conducere în acest domeniu; |
| --- | --- |

—

să înțeleagă aspectele legate de reglementare și de politică relevante pentru securitate și să aibă experiență de conducere în acest domeniu;

| — | să cunoască bine instituțiile UE, modul lor de funcționare și interacțiunea dintre acestea, precum și politicile UE și acțiunile internaționale relevante pentru activitățile desfășurate de direcție; |
| --- | --- |

—

să cunoască bine instituțiile UE, modul lor de funcționare și interacțiunea dintre acestea, precum și politicile UE și acțiunile internaționale relevante pentru activitățile desfășurate de direcție;

| — | să fie în măsură să instituie și să mențină o cooperare și relații eficace și de încredere în domeniul securității cu instituțiile UE, cu autorități de la nivel internațional, național și local, precum și cu organizații internaționale, la nivelul corespunzător și la cel mai înalt nivel; |
| --- | --- |

—

să fie în măsură să instituie și să mențină o cooperare și relații eficace și de încredere în domeniul securității cu instituțiile UE, cu autorități de la nivel internațional, național și local, precum și cu organizații internaționale, la nivelul corespunzător și la cel mai înalt nivel;

| — | să aibă experiență în gestionarea resurselor bugetare, financiare și umane într-un context național, european și/sau internațional; |
| --- | --- |

—

să aibă experiență în gestionarea resurselor bugetare, financiare și umane într-un context național, european și/sau internațional;

| — | să aibă capacitatea de a oferi o viziune strategică clară a rolului și a viitorului direcției; |
| --- | --- |

—

să aibă capacitatea de a oferi o viziune strategică clară a rolului și a viitorului direcției;

| — | să aibă capacitatea de a conduce și de a motiva o echipă numeroasă într-un mediu european, multicultural și multilingv; |
| --- | --- |

—

să aibă capacitatea de a conduce și de a motiva o echipă numeroasă într-un mediu european, multicultural și multilingv;

| — | să aibă aptitudini excelente de comunicare scrisă și orală, fiind în măsură să interacționeze în mod eficace și convingător cu publicul, precum și cu părțile interesate de la nivel intern și extern. |
| --- | --- |

—

să aibă aptitudini excelente de comunicare scrisă și orală, fiind în măsură să interacționeze în mod eficace și convingător cu publicul, precum și cu părțile interesate de la nivel intern și extern.

Candidatul selectat ar trebui să dețină sau să poată obține o certificare a autorizării de securitate valabilă (la nivelul TOP SECRET) de la autoritatea națională de securitate din țara sa (autorizarea de securitate reprezintă decizia administrativă emisă după finalizarea unei verificări în evidențele operative, efectuată de către autoritatea națională de securitate competentă în conformitate cu actele cu putere de lege și normele naționale aplicabile în materie de securitate, prin care se atestă că persoana în cauză poate avea acces la informații clasificate până la un nivel specificat. Procedura necesară pentru obținerea autorizării de securitate poate fi demarată numai la cererea angajatorului, nu și la cererea candidatului.).

Numirea în funcție produce efecte numai în condițiile în care candidatul selectat a obținut o certificare a autorizării de securitate valabilă.

Candidații trebuie (criterii de eligibilitate)

Candidații trebuie să îndeplinească următoarele criterii formale până la data-limită de depunere a candidaturilor pentru ca acestea să fie luate în considerare în procedura de selecție:

| 1. | Cetățenie: candidații trebuie să fie cetățeni ai unuia dintre statele membre ale Uniunii Europene. |
| --- | --- |

1.

Cetățenie: candidații trebuie să fie cetățeni ai unuia dintre statele membre ale Uniunii Europene.

| 2. | Titlu sau diplomă universitară: candidații trebuie să aibă:






  (i) | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani; |
| --- | --- | --- |

2.

Titlu sau diplomă universitară: candidații trebuie să aibă:

(i)

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani;

| (ii) | fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

(ii)

fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

| 3. | Experiență profesională: candidații trebuie să aibă cel puțin 15 ani de experiență postuniversitară la un nivel la care pot avea acces pe baza calificărilor menționate anterior.

  Experiență într-o funcție de conducere: cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să aibă legătură directă cu un domeniu relevant pentru acest post. |
| --- | --- |

3.

Experiență profesională: candidații trebuie să aibă cel puțin 15 ani de experiență postuniversitară la un nivel la care pot avea acces pe baza calificărilor menționate anterior.

Experiență într-o funcție de conducere: cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să aibă legătură directă cu un domeniu relevant pentru acest post.

| 4. | Cunoștințe lingvistice: să cunoască temeinic una dintre limbile oficiale ale Uniunii Europene (2) și să cunoască satisfăcător o altă limbă oficială a UE. |
| --- | --- |

4.

Cunoștințe lingvistice: să cunoască temeinic una dintre limbile oficiale ale Uniunii Europene (2) și să cunoască satisfăcător o altă limbă oficială a UE.

| 5. | Limită de vârstă: să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor]. |
| --- | --- |

5.

Limită de vârstă: să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor].

Independență și declarația de interese

Înainte de a-și prelua atribuțiile, candidații trebuie să dea o declarație prin care se angajează să acționeze în mod independent, în interesul public, precum și o declarație cu privire la orice interese despre care s-ar putea considera că le afectează independența.

Numirea și condițiile de încadrare în muncă

Directorul va fi selectat și numit de Comisia Europeană în conformitate cu procedurile acesteia de selecție și recrutare (a se vedea, de asemenea, Compilation Document on Senior Officials Policy
   (3)). În cadrul procedurii de selecție, candidații care au fost invitați la un interviu cu Comitetul consultativ privind numirile al Comisiei vor trebui ca, înaintea acestui interviu, să participe la probele din etapa „centru de evaluare”, sub supravegherea unor consultanți de recrutare externi.

Din motive funcționale și pentru a finaliza procedura de selecție cât mai repede posibil, atât în interesul candidaților, cât și al instituției, procedura de selecție se va desfășura doar în engleză și/sau franceză (4).

Salariul și condițiile de încadrare în muncă sunt cele prevăzute în Statutul funcționarilor pentru funcționarii cu gradul AD14 ai Uniunii Europene. Candidații trebuie să aibă în vedere condiția menționată în Statutul funcționarilor conform căreia toți noii angajați trebuie să încheie cu succes o perioadă de probă de 9 luni.

Directorul își desfășoară activitatea la Bruxelles.

Egalitatea de șanse

Uniunea Europeană aplică o politică a egalității de șanse.

Procedura de depunere a candidaturii

Înainte de depunerea candidaturii, verificați cu atenție dacă îndepliniți toate criteriile de eligibilitate (de la secțiunea „Candidații trebuie”), în special cele privind tipurile de diplome și experiența profesională cerută. Neîndeplinirea unuia dintre criteriile de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet la adresa:

https://ec.europa.eu/dgs/human-resources/seniormanagementvacancies/

și să urmați instrucțiunile menționate la această adresă cu privire la diferitele etape ale procedurii.

Trebuie să aveți o adresă de e-mail valabilă. Aceasta servește drept mijloc de identificare a înscrierii dumneavoastră și de informare asupra rezultatului procedurii. Prin urmare, va trebui să informați Comisia cu privire la orice modificare a adresei dumneavoastră de e-mail.

Pentru a vă finaliza candidatura, va trebui să încărcați un CV în format PDF și să completați online o scrisoare de intenție (de maximum 8  000 de caractere). CV-ul și scrisoarea de intenție trebuie redactate în limba engleză, franceză sau germană.

După finalizarea înscrierii online, pe ecran va fi afișat un număr de înregistrare pe care trebuie să îl notați și să îl rețineți, întrucât acesta va fi numărul dumneavoastră de referință în legătură cu orice aspect privind candidatura dumneavoastră.

În momentul atribuirii acestui număr, procesul de înscriere este finalizat, confirmându-se astfel faptul că informațiile au fost înregistrate.

Dacă nu primiți un număr, candidatura dumneavoastră nu a fost înregistrată!

Vă atragem atenția asupra faptului că nu este posibil să urmăriți online evoluția candidaturii dumneavoastră. Direcția generală care efectuează recrutarea vă va contacta direct cu privire la stadiul candidaturii dumneavoastră.

Dacă aveți un handicap care vă împiedică să vă înscrieți online, vă puteți depune dosarul de candidatură (CV și scrisoare de intenție) pe suport de hârtie, prin scrisoare recomandată, la următoarea adresă:

  Commission européenne, Direction générale Ressources humaines et sécurité, Unité Personnel d’encadrement et secrétariat CCN, COM/2015/10359, SC11 8/59, B-1049 Bruxelles/Brussel

  , indicând în mod clar referința:

  Post vacant de director în cadrul DG.HR.DS, COM/2015/10359

  , scrisoarea recomandată având data poștei anterioară sau cel mult echivalentă cu data-limită de înscriere. Orice corespondență ulterioară între dumneavoastră și Comisie se va purta prin intermediul poștei. În acest caz, trebuie să includeți în dosarul de candidatură un certificat emis de un organism competent care să ateste handicapul dumneavoastră. De asemenea, trebuie să specificați, pe o foaie de hârtie separată, eventualele măsuri speciale pe care le considerați necesare pentru a vă facilita participarea la procesul de selecție.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă:

HR-A2-MANAGEMENT-ONLINE@ec.europa.eu

Data-limită

Data-limită pentru înscriere este 18 iunie 2015, ora 12.00 (ora Bruxelles-ului). Înscrierea online nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu veți mai putea introduce niciun fel de date. Nu se acceptă înscrierile tardive.

Informații importante pentru candidați

Se atrage atenția candidaților că deliberările comitetelor de selecție sunt confidențiale. Se interzice candidaților sau oricărei alte persoane care acționează în numele lor să stabilească contacte directe sau indirecte cu membrii acestor comitete.

Protecția datelor cu caracter personal

Comisia se va asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (5).

---

(1)  În CV-uri, candidații ar trebui să indice, cel puțin pentru perioada de 5 ani în cursul căreia a fost dobândită experiența într-o funcție de conducere la nivel înalt: (1) denumirea și natura funcțiilor de conducere deținute; (2) numărul de angajați aflați în subordine în perioada în care au deținut aceste funcții; (3) dimensiunea bugetelor gestionate; și (4) numărul nivelurilor ierarhice superioare și inferioare, precum și numărul de posturi existente la același nivel ierarhic cu cel al candidatului.

(2)  http://ec.europa.eu/languages/policy/linguistic-diversity/official-languages-eu_ro.htm

(3)  http://ec.europa.eu/civil_service/docs/official_policy_en.pdf

(4)  Comitetul de selecție se va asigura că vorbitorii nativi ai acestor limbi nu vor beneficia de un avantaj necuvenit.

(5)  JO L 8, 12.1.2001, p. 1.

---